<classify> Faraja Masinde -Dar es salaam SERIKALI imesema kuwa imeanzisha utaratibu wa kuwa na ithibati kwawote walioko kwenye fani ya utalii ambapo kuanzia sasa watafanya mtihanimaalumu, lengo likiwa ni kupata watu wenye viwango stahiki. Hayo yalisemwa jana Dar es Salaam na Waziri wa Maliasili na Utalii, Dk.Hamis Kigwangala wakati wa kongamano la wadau wa sekta ya utaliilinalokutanisha wataalamu mbalimbali wa ndani na nje ya nchi. Dk. Kigwangala alisema kuwa mbali na kupata watu wenye viwango, lakinipia wanataka kuimarisha eneo la usalama na ubora ili kuwatambua wote waliokokwenye fani hiyo. Tumemua kwanza kuboresha kozi ambazo zinatolewa kwenye vyuo vyaSerikali, lakini pia kuboresha mtaala ambao unatumika kwenye vyuo binafsi nakuanza kutoa kozi za uanagenzi, ambazo zinafundishwa kwa watu ambao walikosamafunzo kwenye Chuo cha Taifa cha Utalii na kuyapata wakiwa kazini. Lakini pia tumeanzisha utaratibu wa kufanya ithibati kwa maana kwambawewe soma kokote kule, lakini ukitaka kuajiriwa Tanzania kwenye ofisi ambazozimesajiliwa na Serikali, utafanya mtihani maalumu ili kuwa na uboraunaohitajika, alisema Dk. Kigwangala. Alisema kuwa mkakati huo ulianzishwa miaka miwili iliyopita na kuwapawatu nafasi ya kusoma na kuanzia mwakani wataanza kuwakagua kwa lengo lakuhakikisha kuwa walioko kwenye sekta hiyo wanajulikana. Hivyo kila baada ya muda watakuwa wanarejea kupata mafunzo ilikuwaimarisha zaidi kama ilivyo kwenye sekta nyingine na kuwapa vyeti. Hii piaitasaidia katika kuongeza usalama kwa wageni wanaokuja. Hivyo hata mtu akihama au kuacha kazi tutakuwa na taarifa zake, hiiitasaidia sana kuboresha huduma zinazotolewa kwenye utalii, alisema Dk.Kigwangala. Alisema ni muhimu katika kubadilisha ufahamu, uzoefu katika sekta hiyokwani kuna wasomi ambao wanafanya tafiti mbalimbali zinazohusiana na utalii,lakini ni lazima waunganishwe katika mkakati huo. Kwa upande wake, Mtendaji Mkuu wa Chuo cha Taifa cha Utalii, Dk. ShogoSedoyeka, alisema kuwa waliona kuna haja kubwa ya kufanya mkutano huo kutokana nakuwapo kwa wahitimu ambao wamekuwa hawakidhi mahitaji ya soko hatua ambayoiliwalazimu kukaa na wadau. Hivyo tumekaa na wadau ili kuhakikisha kuwa tunapunguza changamotohizi ili wahitimu wetu waweze kukidhi mahitaji hasa ya soko, ikiwamo namna yakukuza ujuzi, uzoefu na namna ya kutambua tabia za wageni kwa kuwa wamekuwa natabia mbalimbali. Pia katika chuo chetu kila mwaka wanafunzi 150 hadi 200 wanahitimu,lakini ni asilimia chache tu ndio wanaopata ajira hatua ambayo inaonyeshakwamba huenda hawakubaliki na soko au bado wanaendelea kusaka nafasi za ajiraikilinganishwa kwamba wahitimu ni wengi, alisema Dk. Sedoyeka.  <topic>: KITAIFA 